ORDE do 19 de setembro de 2017 pola que se autorizan, na modalidade a distancia, os módulos do bloque común e do bloque específico das ensinanzas de técnico deportivo en Mergullo Deportivo con Escafandro Autónomo, técnico deportivo e técnico deportivo superior en Salvamento e Socorrismo, e o bloque común das actividades de formación promovidas polas federacións deportivas, ao centro Tándem, de Viveiro.
Consellería de Cultura, Educación e Ordenación Universitaria — III. Outras disposicións — 13/10/2017

Mediante a Orde do 10 de xaneiro de 2017 autorizase a apertura e funcionamento do centro de ensinanzas deportivas Tándem, de Viveiro, para impartir as ensinanzas conducentes á obtención dos títulos de técnico deportivo e de técnico deportivo superior en Salvamento e Socorrismo, regulados polo Decreto 64/2015, do 16 de abril, e polo Real decreto 879/2011, do 24 de xuño, respectivamente, e do título de técnico deportivo en Mergullo Deportivo con Escafandro Autónomo, cuxo currículo se regula no Decreto 73/2013, do 18 de abril; ensinanzas incluídas no ámbito do Real decreto 1363/2007, do 24 de outubro, que establece a ordenación xeral das ensinanzas deportivas de réxime especial.
O representante da titularidade do devandito centro solicita autorización para impartir, na modalidade a distancia, o bloque común das actividades de formación deportivas ás que fai referencia a disposición transitoria primeira do Real decreto 1363/2007, do 24 de outubro, reguladas na Orde ECD/158/2014, do 5 de febreiro, e dos módulos comúns e específicos propios das ensinanzas correspondentes á obtención dos títulos de técnico deportivo Mergullo Deportivo con Escafandro Autónomo, técnico deportivo e técnico deportivo superior en Salvamento e Socorrismo.
A Orde ECD/158/2014, do 5 de febreiro, regula os aspectos curriculares, os requisitos xerais e os efectos das actividades de formación deportiva, a que se refire a disposición transitoria primeira do Real decreto 1363/2007, do 24 de outubro.
O Decreto 410/2003, do 6 de novembro, regula os requisitos e o procedemento para a autorización a centros privados e a centros públicos que non sexan de titularidade da Consellería de Cultura, Educación e Ordenación Universitaria para impartir ensinanzas de técnicos deportivos na Comunidade Autónoma de Galicia; norma desenvolvida polas ordes desta consellería do 12 de abril de 2004 e do 23 de abril de 2004, nas que se determinan o procedemento de autorización e os requisitos mínimos dos espazos administrativos e docentes xenéricos cos que deben contar estes centros.
Por isto, por proposta da Dirección Xeral de Centros e Recursos Humanos,
Artigo 1
Autorizar na modalidade a distancia, os módulos do bloque común e do bloque específico do ciclo formativo de grao medio en Mergullo Deportivo con Escafandro Autónomo e dos ciclos formativos de grao medio e superior en Salvamento e Socorrismo, e o bloque común das actividades de formación promovidas polas federacións deportivas, quedando configurado o centro como se sinala a seguir:
Denominación xenérica: Centro Autorizado de Ensinanzas Deportivas.
Denominación específica: Tándem.
Código do centro: 27020926.
Titular: Técnicos Deportivos Tándem, S.L.
Domicilio: avenida Cervantes, s/n.
Localidade: Viveiro.
Código Postal: 27850.
Concello: Viveiro.
Provincia: Lugo.
Composición resultante:
a) Modalidade presencial:
As conducentes á obtención do título de técnico deportivo en Salvamento e Socorrismo (2 unidades para 30 postos escolares cada unha).
As conducentes á obtención do título de técnico deportivo superior en Salvamento e Socorrismo (1 unidade para 30 postos escolares).
As conducentes á obtención do título de técnico deportivo en Mergullo Deportivo con Escafandro Autónomo (2 unidades para 30 postos escolares cada unha).
b) Módulos que se autorizan na modalidade a distancia:
Artigo 2
Antes da posta en funcionamento das ensinanzas que se autorizan, a Xefatura Territorial da Consellería de Cultura, Educación e Ordenación Universitaria de Lugo, logo do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento axeitado.
Artigo 3
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 19 de setembro de 2017